Na osnovu člana 12. stav (1) Odluke o utvrđivanju uvjeta, kriterija i postupka dodjele sredstava za sufinansiranje programa putem kojih se ostvaruju opći interesi i strateški ciljevi u naučnoistraživačkom radu Tuzlanskog kantona (broj: 10/1-11-9578-3/24, od 8.5.2024. godine), Ministarstvo obrazovanja i nauke Tuzlanskog kantona raspisuje

**JAVNI POZIV**

**za dodjelu sredstava za sufinansiranje programa putem kojih se ostvaruju opći interesi i strateški ciljevi u naučnoistraživačkom radu Tuzlanskog kantona**

**I**

(1) Raspisuje se javni poziv za sufinansiranje programa putem kojih se ostvaruju opći interesi i strateški ciljevi u naučnoistraživačkom radu iz Budžeta Tuzlanskog kantona za 2024. godinu na poziciji „24010019 – Nauka“.

(2)Putem javnog poziva sufinansirat će se:

1. program osnovna, primjenjena i razvojna istraživanja (naučnoistraživački projekti)
2. program osposobljavanje mladih nadarenih za naučnoistraživački rad
3. program usavršavanje naučnoistraživačkog kadra
4. program izdavanje naučnih publikacija
5. program održavanje naučnih skupova
6. program obezbjeđivanja i održavanja naučnoistraživačke opreme i prostora za naučnoistraživački rad,

**II**

(1) Za sufinansiranje programa iz tačke I za 2024. godinu odobriće se sredstva u ukupnom iznosu od 599.000,00 KM i to 200.000,00 KM ili 33,4% za program osnovna, primjenjena i razvojna istraživanja (naučnoistraživački projekti), 38.000,00 KM ili 6,3% program osposobljavanje mladih nadarenih za naučnoistraživački rad, 6.000,00 KM ili 1% za program usavršavanje naučnoistraživačkog kadra, 20.000,00 KM ili 3,3% za program izdavanje naučnih publikacija, 50.000,00 KM ili 8,4% za program održavanje naučnih skupova, 200.000,00 KM ili 33,4% za program obezbjeđivanja i održavanja naučnoistraživačke opreme i prostora za naučnoistraživački rad, i 85.000,00 KM ili 14,2% za dodijeljena, a nerealizirana sredstva iz 2023. godine.

(2) Izuzetno od stava (1), ukoliko sredstva za neki od programa ne budu u potpunosti raspoređena, ista se mogu rasporediti na preostale programe, a u skladu sa planiranim sredstvima u Budžetu Tuzlanskog kantona za 2024. godinu.

**III**

 (1) Za sufinansiranje troškova izrade naučno – istraživačkih projekata odobrit će se sredstva u iznosu od 200.000,00 KM.

(2) Maksimalan iznos traženih i odobrenih sredstava za sufinansiranje po jednom naučnoistraživačkom projektu može biti do 15.000,00 KM

(3) Uslovi za sufinansiranje troškova osnovnih, primjenjenih i razvojnih istraživanja (naučnoistraživačkih projekata) su:

1. da je podnosilac projekta upisan u Registar naučnoistraživačkih organizacija koji se vodi u Ministarstvu obrazovanja i nauke Tuzlanskog kantona (u daljem tekstu: Registar naučnoistraživačkih organizacija) zaključno sa danom objave javnog poziva,
2. da je voditelj projekta upisan u Registar istraživača koji se vodi u Ministarstvu obrazovanja i nauke Tuzlanskog kantona (u daljem tekstu: Registar istraživača) zaključno sa danom objave javnog poziva,
3. da se istraživački tim koji realizira predloženi projekat sastoji od najmanje tri člana upisana u Registar,
4. da je dostavljen Izvještaj o namjenskom utrošku sredstava, ukoliko su ranije dodijeljena sredstva,
5. da voditelj projekta ima najmanje naučni stepen doktora nauka,
6. da je obezbijeđeno minimalno sufinansiranje projekta iz drugih izvora u iznosu od 10%
7. da naučnoistraživačka institucija raspolaže sa prostorom i naučnoistraživačkom opremom za obavljanje istraživanja.

(4) Ministarstvo obrazovanja i nauke (u daljem tekstu: Ministarstvo) neće sufinansirati projekte za koje su u cjelokupnom iznosu obezbijeđena sredstva iz drugih izvora i projekte koji ostvare manje od 50 bodova u skladu sa kriterijima iz stava (5) ovog člana.

(5) Kriteriji za sufinansiranje dijela troškova osnovnih, primjenjenih i razvojnih istraživanja (naučnoistraživačkih projekata) i način bodovanja su sljedeći:

a) referentnost voditelja projekta i istraživačkog tima (maksimalno 30 bodova):

1. Akademsko/naučno zvanje voditelja projekta (maksimalno 5 bodova):

* + - Redovni profesor/naučni savjetnik 5 bodova
		- Vanredni profesor/viši naučni saradnik 4 boda
		- Docent/naučni saradnik 3 boda
		- Viši asistent/istraživač viši saradnik 2 boda.

2. Radovi voditelja projekta objavljeni u referentnim časopisima ili zbornicima radova u periodu od posljednjih 5 godina (maksimalno 10 bodova):

* + - Za svaki rad u CC časopisu po 5 bodova
		- Za svaki rad u SCI, SSCI i Arts & Humanities CI časopisu po 2 boda
		- Za svaki rad u časopisu u ostalim referentnim bazama po 1 bod.

3. Radovi članova istraživačkog tima projekta objavljeni u referentnim časopisima ili proceedingsima u periodu od posljednjih 5 godina (maksimalno 10 bodova):

* + - Za svaki rad u CC časopisu po 5 bodova
		- Za svaki rad u SCI, SSCI i Arts & Humanities CI časopisu po 2 boda
		- Za svaki rad u časopisu u ostalim referentnim bazama po 1 bod

Radovi članova istraživačkog tima rađeni u koautorstvu sa voditeljem tima, a koji su bodovani za voditelja tima, ne mogu se istovremeno bodovati i članovima tima.

4. Međunarodni i međuinstitucionalni karakter tima (maksimalno 5 bodova):

* + - u projekat su uključeni istraživači izvan BiH 3 boda
		- u projekat su uključeni istraživači iz BiH izvan Tuzlanskog kantona 2 boda.

b) referentnost naučnoistraživačkog projekta (maksimalno 70 bodova):

1.Povezanost sa strateškim dokumentima iz člana 2. ove Odluke (maksimalno 20 bodova):

* + - na lokalnom nivou 5 bodova
		- na kantonalnom nivou 7 bodova
		- na federalnom nivou 10 bodova
		- na državnom nivou 15 bodova
		- na međunarodnom nivou 20 bodova.

2. Kvalitet prijedloga projekta i implementacije istraživanja (maksimalno 30 bodova):

* + - originalnost projekta i kvalitet predloženih istraživanja

 maksimalno 15 bodova

* + - opis projekta, plan istraživanja, očekivani rezultati i ukupna cijena projekta

 maksimalno 15 bodova.

3. Uticaj i održivost projekta (maksimalno 20 bodova):

* + - postoji dokaz da će očekivani rezultati projekta imati vidljiv uticaj na institucije, ciljne grupe, društvo i slično maksimalno 10 bodova
		- mjere su definisane i planirane tako da obezbijede da će očekivani rezultati biti dugoročno održivi maksimalno 5 bodova
		- postoje dokazi o drugim izvorima finansiranja koji će biti korišteni da

se obezbijedi dugoročna održivost projekta maksimalno 5 bodova.

(6) Maksimalan broj bodova koje projekat može ostvariti je 100 bodova.

(7) Ministarstvo može sufinansirati projekte koji traju do 12 mjeseci od dana prebacivanja sredstava, s tim da se izvještaj o utrošku dostavlja u posljednjem mjesecu trajanja projekta.

(8) Ministarstvo dodjeljuje, u skladu sa finansijskim mogućnostima, sredstva za sufinansiranje istraživanja odnosno naučnoistraživačkih projekata u dijelu koji se odnosi na sljedeće troškove:

a) rad istraživača, konsultanata i saradnika (najviše do 30% dodijeljenih sredstava);

b) materijalne troškove u funkciji provođenja istraživanja koji obuhvataju:

- putne troškove uključujući, smještaj i dnevnice, isključivo u svrhu realizacije projekta,

- potrošni materijal i sirovine neophodne za istraživanje,

- naknade za provođenje labaratorijskih i sličnih ispitivanja,

- troškove usluga u funkciji provođenja istraživanja;

c) troškove propagandnog materijala;

d) troškove publikacije i prezentacije rezultata istraživanja;

 (9) Uz popunjen prijavni obrazac za sufinansiranje istraživanja u okviru naučno­istraživačkog projekta potrebno je priložiti:

a) bibliografske podatke o voditelju i učesnicima projekta;

b) dokaz o obezbijeđenim sredstvima iz drugih izvora (ugovor/sporazum sa privrednim društvom, drugom naučnoistraživačkom organizacijom, ili drugim subjektom, sa jasno navedenim iznosom obezbijeđenih sredstava ili opreme za provođenje istraživanja, potvrda/izjava naučnoistraživačke organizacije o iznosu i namjeni obezbjeđenih sredstava, ovjerena izjava istraživača o učešću svojim radom sa jasno navedenim iznosom sredstava, dokaz o posjedovanju opreme za provođenje istraživanja sa naznačenom vrijednošću iste);

c) ovjerena izjava/potvrda da naučnoistraživačka institucija raspolaže sa prostorom i naučnoistraživačkom opremom za obavljanje istraživanja

d) ovjerenu izjavu voditelja projekta da projekat nije u potpunosti finansiran iz drugih izvora.

e) dokaze o akademskom stepenu i naučnom zvanju za učesnike projekta koji nisu upisani u Registar istraživača;

f) identifikacioni broj institucije i spesimen potpisa sa brojem žiro računa, odnosno naziv banke i broj žiro računa pravnog lica kod banke i filijala (za pravna lica fakultet/univerzitet), osim za institucije koje su u sistemu trezorskog poslovanja.

(10) Podnosioci zahtjeva svojim potpisom i/ili pečatom potvrđuju tačnost dostavljenih podataka u aplikaciji, a Ministarstvo zadržava pravo provjere istih.

**IV**

1. Za sufinansiranje troškova doktorskog studija i izrade i odbrane doktorske disertacije odobrit će se sredstva u iznosu od 30.000,00 KM.
2. Za sufinansiranje troškova izrade i odbrane doktorske disertacije mogu se odobriti pojedinačna sredstva u maksimalnom iznosu do 3.000,00 KM.
3. Uslovi za sufinansiranje troškova izrade i odbrane doktorske disertacije su:
4. da je podnosilac zahtjeva lice ispod 35 godina starosti,
5. da podnosilac zahtjeva ima prebivalište na području Tuzlanskog kantona,
6. da je odlukom senata akreditovane visokoškolske ustanove prihvaćen Izvještaj komisije o ocjeni podobnosti kandidata i teme doktorske disertacije,
7. da podnosilac zahtjeva vlastitim sredstvima, odnosno sredstvima iz drugih izvora, finansira najmanje 30% troškova izrade i odbrane doktorske disertacije,
8. da podnosilac zahtjeva nije po istom osnovu u prethodnim godinama dobio sredstva iz Budžeta Tuzlanskog kantona.
9. Licima koja su odbranila doktorske disertacije zaključno sa 31.12.2023. godine ne mogu biti dodijeljena sredstva.

(5) Kriteriji za sufinansiranje dijela troškova izrade i odbrane doktorske disertacije i način bodovanja su sljedeći:

* 1. objavljeni radovi podnosioca zahtjeva maksimalno 60 bodova:
* za svaki rad u CC časopisu po 10 bodova
* za svaki rad u SCI, SSCI i Arts & Humanities CI časopisu po 5 bodova
* za svaki rad u časopisu u ostalim referentnim bazama po 3 boda
* međunarodne konferencije u i izvan BiH i međunarodni časopisi koji nisu indeksirani

 po 2 boda

* konferencije/časopisi u BiH po 1 bod
	1. ostvaren uspjeh na doktorskom studiju maksimalno 30 bodova:
		+ - ostvaren prosjek ocjena od 8,0 – 8,50 10 bodova
			- ostvaren prosjek ocjena od 8,51 – 9,5 20 bodova
			- ostvaren prosjek ocjena od 9,51 – 10,0 30 bodova
	2. pripadnost jednoj od navedenih društvenih kategorija maksimalno 10 bodova:
		+ - porodice šehida ili poginulih boraca 10 bodova
			- lica koja se nalaze u stanju socijalne potrebe 7 bodova
			- nacionalnim manjinama 5 bodova
			- osobama sa posebnim potrebama 5 bodova

(6) Maksimalan broj bodova koji se može ostvariti je 100 bodova.

(7) Uz popunjeni prijavni obrazac kandidati su dužni priložiti:

1. odluku senata akreditovane visokoškolske ustanove o prihvatanju Izvještaja komisije o podobnosti kandidata i teme doktorske disertacije (ovjerena fotokopija ili original)
2. izjavu mentora u kojoj se fazi nalazi doktorska disertacija lica koje podnosi zahtjev za sufinansiranje
3. potvrdu fakulteta o troškovima doktorskog studija, odnosno izrade i odbrane doktorske disertacije
4. dokaz o objavljenim radovima podnosioca zahtjeva (bibliografija i prva stranica svakog objavljenog rada)
5. dokaz o ostvarenom uspjehu na doktorskom studiju
6. dokaz o pripadnosti jednoj od navedenih društvenih kategorija
7. potpisanu izjavu kandidata ovjerenu od strane nadležnog organa o iznosu sredstava kojima kandidat lično (ili iz drugih privatnih sredstava) finansira izradu i odbranu doktorske disertacije, te da po istom osnovu nije ostvario pravo na dodjelu sredstava u prethodnim godinama,
8. kopiju lične karte i kopiju kartice tekućeg ili žiro računa kandidata/kandidatkinje.

**V**

1. Za sufinansiranje troškova master studija izrade i odbrane završnog magistarskog rada odobravaju se sredstva u iznosu od 8.000,00 KM.
2. Za sufinansiranje troškova izrade i odbrane završnog magistarskog rada mogu se odobriti pojedinačna sredstva u maksimalnom iznosu do 1.000,00 KM.
3. Uslovi za sufinansiranje troškova izrade i odbrane završnog magistarskog rada su:
4. da je podnosilac zahtjeva lice mlađe od 35 godina,
5. da podnosilac zahtjeva ima prebivalište na području Tuzlanskog kantona,
6. da je odlukom naučno-nastavnog vijeća akreditovane visokoškolske ustanove pozitivno ocijenjena podobnost kandidata i tema završnog magistarskog rada,
7. da podnosilac zahtjeva vlastitim sredstvima, odnosno sredstvima iz drugih izvora, finansira najmanje 30% troškova izrade i odbrane završnog magistarskog rada,
8. da podnosilac zahtjeva nije po istom osnovu u prethodnim godinama dobio sredstva iz Budžeta Tuzlanskog kantona.
9. Licima koja su odbranila završni magistarski rad zaključno sa 31.12.2023. godine ne mogu biti dodijeljena sredstva.

(5) Kriteriji za sufinansiranje dijela troškova izrade i odbrane završnog magistarskog rada i način bodovanja su sljedeći:

* 1. objavljeni radovi podnosioca zahtjeva maksimalno 30 bodova:
* za svaki rad u CC časopisu po 10 bodova
* za svaki rad u SCI, SSCI i Arts & Humanities CI časopisu po 5 bodova
* za svaki rad u časopisu u ostalim referentnim bazama po 3 boda
* međunarodne konferencije u i izvan BiH i međunarodni časopisi koji nisu indeksirani

 po 2 boda

* konferencije/časopisi u BiH po 1 bod
	1. ostvaren uspjeh na prvom ciklusu studija maksimalno 30 bodova:
		+ - ostvaren prosjek ocjena od 8,0 – 8,50 10 bodova
			- ostvaren prosjek ocjena od 8,51 – 9,5 20 bodova
			- ostvaren prosjek ocjena od 9,51 – 10,0 30 bodova
	2. ostvaren uspjeh na drugom ciklusu studija maksimalno 30 bodova:
		+ - ostvaren prosjek ocjena od 8,0 – 8,50 10 bodova
			- ostvaren prosjek ocjena od 8,51 – 9,5 20 bodova
			- ostvaren prosjek ocjena od 9,51 – 10,0 30 bodova
	3. pripadnost jednoj od navedenih društvenih kategorija maksimalno 10 bodova
* porodice šehida ili poginulih boraca 10 bodova
* lica koja se nalaze u stanju socijalne potrebe 7 bodova
* nacionalnim manjinama 5 bodova
* osobama sa posebnim potrebama 5 bodova

 (6) Maksimalan broj bodova koji se može ostvariti je 100.

(7) Uz popunjeni prijavni obrazac kandidati su dužni priložiti:

1. odluku naučno-nastavnog vijeća akreditovane visokoškolske ustanove o pozitivnoj ocjeni podobnosti kandidata i teme završnog magistarskog rada (ovjerena fotokopija ili original)
2. izjavu mentora u kojoj se fazi nalazi završni magistarski rad lica koje podnosi zahtjev za sufinansiranje
3. potvrdu fakulteta o troškovima izrade i odbrane završnog magistarskog rada
4. dokaz o objavljenim radovima podnosioca zahtjeva (bibliografija i prva stranica svakog objavljenog rada)
5. dokaz o ostvarenom uspjehu na prvom i drugom ciklusu studija
6. dokaz o pripadnosti jednoj od navedenih društvenih kategorija
7. potpisanu izjavu kandidata ovjerenu od strane nadležnog organa o iznosu sredstava kojima kandidat lično (ili iz drugih privatnih sredstava) finansira izradu i odbranu završnog magistarskog rada, te da po istom osnovu nije ostvario pravo na dodjelu sredstava u prethodnim godinama,
8. kopiju lične karte i kopiju kartice tekućeg ili žiro računa kandidata/kandidatkinje.

**VI**

(1) Za usavršavanje naučnoistraživačkog kadra odobravaju se sredstva u iznosu od 6.000,00 KM.

(2) Maksimalan iznos traženih sredstava za sufinansiranje po jednom podnesenom zahtjevu za usavršavanje naučnoistraživačkog kadra može biti do 3.000,00 KM.

(3) Uslovi za sufinansiranje usavršavanja naučnoistraživačkog kadra su:

1. da su podnosilac zahtjeva i njegova matične naučnoistraživačka organizacija upisani u Registar naučnoistraživačkih organizacija, odnosno Registar istraživača zaključno sa danom raspisivanja javnog poziva,
2. da je riječ o usavršavanju naučnoistraživačkog kadra koje podrazumijeva dalje usavršavanje i sticanje znanja kadra u naučnoistraživačkom zvanju, u zemlji i inostranstvu,
3. da je riječ o usavršavanju naučnoistraživačkog kadra u 2024. godini,
4. da postoji saglasnost matične naučnoistraživačke organizacije ili organizacone jedinice koja je u njenom sastavu, u vezi usavršavanja naučnoistraživačkog kadra i da ono doprinosi unapređenju naučnoistraživačkog rada u toj organizaciji,
5. detaljno obrazložen finansijski plan sa dokazima o visini troškova usavršavanja naučnoistraživačkog kadra,
6. da su sredstva potrebna za sufinansiranje materijalnih troškova: putnih troškova, troškova boravka (ishrana i smještaj), troškova usavršavanja, troškovi učešća (kotizacija) za obuku/programa usavršavanja, izrada materijala za prezentaciju, bez autorskih i sličnih honorara, naknada i dnevnica,
7. da podnosilac zahtjeva vlastitim sredstvima, odnosno sredstvima iz drugih izvora, finansira najmanje 10% troškova naučnog usavršavanja.

(4) Kriteriji za sufinansiranje dijela troškova usavršavanja naučnoistraživačkog kadra i način bodovanja su sljedeći:

a)kandidat koji aplicira za naučno usavršavanje (maksimalan broj bodova po ovom kriteriju je 15 bodova)

- redovni profesor/naučni savjetnik 5 bodova

- vanredni profesor/viši naučni saradnik 10 bodova

- docent/naučni saradnik 15 bodova

- viši asistent/istraživač viši saradnik 15 bodova

b) usavršavanje naučnoistraživačkog kadra (maksimalan broj bodova po ovom kriteriju je 20 bodova)

- usavršavanje se realizira u naučnoistraživačkoj organizaciji u zemlji 10 bodova

- usavršavanje se realizira u naučnoistraživačkoj organizaciji u inostranstvu 20 bodova

c) vremenski period usavršavanja (maksimalan broj bodova po ovom kriteriju je 10 bodova)

- usavršavanje traje od 1 do 15 dana 5 bodova

- usavršavanje traje duže od 15 dana 10 bodova

d) kvalitet predloženog programa usavršavanja – opis programa usavršavanja, ciljevi, aktivnosti i očekivani rezultati (maksimalan broj bodova po ovom kriteriju je 35 bodova)

e) značaj programa usavršavanja (maksimalna broj bodova po ovom kriteriju je 20 bodova)

- sa aspekta naučnoistraživačke organizacije, kantona i zemlje maksimalno 10 bodova

- sa međunarodnog aspekta maksimalno 10 bodova.

(5) Maksimalan broj bodova koje podneseni zahtjev može ostvariti je 100 bodova.

(6) Ministarstvo dodjeljuje, u skladu sa finansijskim mogućnostima, sredstva za sufinansiranje materijalnih troškova: putnih troškova, troškova boravka (ishrana i smještaj), troškovi usavršavanja, troškovi učešća (kotizacija) za obuku/program usavršavanja, izrada materijala za prezentaciju), bez autorskih i sličnih honorara, naknada i dnevnica.

(7) Uz popunjen prijavni obrazac za sufinansiranje troškova naučnog usavršavanja potrebno je priložiti:

1. saglasnost matične naučnoistraživačke organizacije ili organizacione jedinice koja je u njenom sastavu, u vezi usavršavanja načnoistraživačkog kadra u naučnoj organizaciji u zemlji i inostranstvu uz obrazloženje značaja usavršavanja,
2. pismena saglasnost naučnoistraživačke organizacije o prihvatanju naučnoistraživačkog kadra za usavršavanje,
3. ovjerena izjava podnosioca zahtjeva da nije zaposlen u nekoj od naučnoistraživačkih organizacija ukoliko je to slučaj,
4. program usavršavanja naučnoistraživačkog kadra,
5. detaljno obrazložen finansijski plan sa dokazima o visini troškova (predračuni i sl.);
6. ovjerena izjava podnosioca zahtjeva da vlastitim sredstvima, odnosno sredstvima iz drugih izvora, finansira najmanje 10% troškova usavršavanja,
7. kopija tekućeg ili žiro računa podnosioca zahtjeva.

**VII**

(1) Za sufinansiranje naučnoistraživačkih projekata u vezi izdavanja naučnih monografija, knjiga i univerzitetskih udžbenika odobravaju se sredstva u iznosu od 10.000,00 KM.

(2) Maksimalan iznos traženih i odobrenih sredstava za sufinansiranje po jednom podnesenom zahtjevu može biti do 1.000,00 KM.

(3) Uslovi za sufinansiranje troškova publikacije naučnih monografija, knjiga i univerzitetskih udžbenika su:

1. da su podnosilac zahtjeva i njegova matične naučnoistraživačka organizacija upisani u Registar naučnoistraživačkih organizacija, odnosno Registar istraživača zaključno sa danom raspisivanja javnog poziva,
2. najmanje dvije pozitivne recenzije doktora nauka iz odgovarajuće naučne oblasti,
3. da se naučna monografija, knjiga ili univerzitetski udžbenik prvi put objavljuje,
4. da je riječ o izdavačkom projektu u 2023. ili 2024. godini, odnosno da je u potpunosti tehnički pripremljena za izdavanje ili je već izdata,
5. detaljno obrazložen finansijski plan sa dokazima o visini troškova štampanja (ovjereni i potpisani predračuni i sl.),
6. da podnosilac zahtjeva vlastitim sredstvima, odnosno sredstvima iz drugih izvora, finansira najmanje 30% troškova publikacije naučne monografije, knjige odnosno univerzitetskog udžbenika
7. da podnosilac zahtjeva nije u prethodnoj godini dobio sredstva za istu naučnu monografiju, knjigu ili univerzitetski udžbenik iz Budžeta Tuzlanskog kantona.

(4) Kriteriji za sufinansiranje dijela troškova publikacije naučnih monografija, knjiga i univerzitetskih užbenika i način bodovanja su sljedeći:

1. akademsko i naučno zvanje autora (maksimalan broj bodova po ovom kriteriju: 25 bodova):
2. redovni profesor/naučni savjetnik 25 bodova
3. vanredni profesor/viši naučni saradnik 23 bodova
4. docent/naučni saradnik 21 bodova
5. viši asistent/istraživač viši saradnik 20 bodova
6. izdavač (maksimalan broj bodova po ovom kriteriju: 35 bodova):
7. naučnoistraživačka organizacija upisana u Registar naučnoistraživačkih organizacija 35 bodova
8. naučnoistraživačka organizacija koja nije upisana u Registar naučnoistraživačkih organizacija 30 bodova
9. druga pravna lica (privredni subjekti, udruženja građana i sl.) 25 bodova
10. recezenti (maksimalan broj bodova po ovom kriteriju 20 bodova):
11. recenzenti sa područja Bosne i Hercegovine 15 bodova
12. recenzenti van područja Bosne i Hercegovine 20 bodova
13. aktuelnost naučne publikacije i povezanost sa strateškim dokumentima (maksimalan broj bodova po ovom kriteriju: 20 bodova).

(5) Maksimalan broj bodova koje podneseni zahtjev može ostvariti je 100 bodova.

(6) Ministarstvo dodjeljuje, u skladu sa finansijskim mogućnostima, sredstva za sufinansiranje troškova publikacije naučnih monografija, knjiga i univerzitetskih udžbenika u dijelu koji se odnosi isključivo na troškove tehničke pripreme i štampanja naučne monografije, knjige ili univerzitetskog udžbenika.

(7) Sufinansiranje se neće odobriti za troškove koji se odnose na autorske, uredničke i slične honorare i naknade.

(8) Autori mogu kandidirati najviše jednu naučnu publikaciju za sufinansiranje u okviru ovog programa.

(9) Uz popunjen prijavni obrazac za sufinansiranje troškova publikacije naučnih monografija, knjiga i univerzitetskog udžbenika potrebno je priložiti:

1. primjerak rukopisa ili odštampane naučne monografije, knjige ili univerzitetskog udžbenika;
2. najmanje dvije potpisane pozitivne recenzije doktora nauka iz odgovarajuće naučne oblasti;
3. detaljno obrazložen finansijski plan sa dokazima o visini troškova štampanja (ovjereni i potpisani predračuni i sl.);
4. ovjerena izjava podnosioca zahtjeva da vlastitim sredstvima, odnosno sredstvima iz drugih izvora, finansira najmanje 30% troškova publikacije naučne monografije, odnosno knjige;
5. kopija lične karte i kartice tekućeg ili žiro računa podnosioca zahtjeva.

**VIII**

(1) Za sufinansiranje naučnoistraživačkih projekata u vezi izdavanja naučnih časopisa odobravaju se sredstva u iznosu od 10.000,00 KM.

(2) Maksimalan iznos traženih i odobrenih sredstava za sufinansiranje po jednom podnesenom zahtjevu može biti do 1.500,00 KM.

(3) Uslovi za sufinansiranje troškova publikacije naučnih časopisa su:

1. da naučni časopis predstavlja periodičnu serijsku publikaciju koja ima ISSN broj te da izlazi redovno i da se objavljuje u printanom i/ili elektronskom obliku;
2. da se u naučnom časopisu objavljuju radovi naučnog karaktera koji imaju UDK ili DOI broj;
3. da časopis ima redakciju sastavljenu od istaknutih naučnih radnika u odgovarajućoj naučnoj oblasti;
4. da se pri izboru članaka za objavljivanje primjenjuje sistem recenziranja;
5. da se ostvaruje redovnost u objavljivanju u skladu sa deklarisanom periodičnošću;
6. da naučni časopis ima status „otvorenog pristupa“;
7. da postoji web stranica naučnog časopisa
8. detaljno obrazložen finansijski plan sa dokazima o visini troškova štampanja (ovjereni i potpisani predračuni i sl.),
9. da podnosilac zahtjeva vlastitim sredstvima, odnosno sredstvima iz drugih izvora, finansira najmanje 30% troškova publikacije naučnog časopisa.

(4) Kriteriji za sufinansiranje dijela troškova publikacije naučnih časopisa i način bodovanja su sljedeći:

a) godine kontinuiranog izlaženja (maksimalan broj bodova po ovom kriteriju: 40 bodova):

* 2 - 4 godine 20 bodova
* 5 - 9 godina 25 bodova
* 10 - 14 godina 30 bodova
* 15 – 19 godina 35 bodova
* 20 i više godina 40 bodova

b) besplatna i ažurirana on-line dostupnost (maksimalan broj bodova po ovom kriteriju: 20 bodova):

* najmanje 10 godišta ili sva godišta za časopise mlađe od 10 godina 15 bodova
* više od deset godišta 20 bodova

c) indeksiranost i citiranost (maksimalan broj bodova po ovom kriteriju: 40 bodova):

* Web of Science Core Collection 40 bodova
* Scopus 30 bodova
* indeksiranost u najmanje tri ostale referentne baze podataka 20 bodova

(5) Maksimalan broj bodova koje podneseni zahtjev može ostvariti je 100 bodova.

(6) Ministarstvo dodjeljuje, u skladu sa finansijskim mogućnostima, sredstva za sufinansiranje troškova publikacije naučnih časopisa u dijelu koji se odnosi na troškove:

1. prevoda naučnih radova,
2. tehničke pripreme, štampe i distribucije časopisa,
3. održavanje veb stranice časopisa,
4. digitalizacija ranijih izdanja,
5. lektorisanje,
6. usluge određivanja UDK ili DOI za radove.

(7) Sufinansiranje se neće odobriti za troškove koji se odnose na autorske, uredničke i slične honorare i naknade.

(8) Uz popunjen prijavni obrazac za sufinansiranje troškova publikacije naučnih časopisa potrebno je priložiti:

1. posljednji objavljeni broj naučnog časopisa;
2. ovjerena izjava o godinama kontinuiranog izlaženja časopisa te fotokopije naslovnih stranica objavljenih izdanja;
3. dokaz o besplatnoj on-line dostupnosti časopisa (print screen i sl.);
4. dokaz o indeksiranosti i citiranosti časopisa;
5. detaljan finansijski plan sa predračunom troškova štamparije za sve brojeve u godini za koju se konkuriše;
6. ovjerena izjava podnosioca zahtjeva da vlastitim sredstvima, odnosno sredstvima iz drugih izvora, finansira najmanje 30% troškova publikacije naučnog časopisa.

**IX**

(1) Za sufinansiranje održavanja naučnih skupova odobravaju se sredstva u iznosu od 50.000,00 KM.

(2) Za sufinansiranje troškova organizovanja naučnih skupova (kongresa, simpozija i konferencija) po pojedinačnom zahtjevu mogu se odobriti sredstva u najvišem iznosu do 6.000,00 KM.

(3) Uslovi za sufinansiranje troškova organizovanja naučnih skupova (kongresa, simpozija i konferencija) su:

1. da je organizator naučnog skupa sa područja Tuzlanskog kantona,
2. da je dostavljen izvještaj o namjenskom utrošku sredstava za ranije dodijeljena sredstva,
3. obezbijeđeno minimalno sufinansiranje u iznosu 30% potrebnih sredstava iz drugih izvora.

(4) Kriteriji za sufinansiranje troškova organizovanja naučnih skupova (kongresa, simpozija i konferencija) i način bodovanja su sljedeći:

a)  tradicija organizovanja skupa (maksimalan broj bodova po ovom kriteriju: 20 bodova)

 -za svaku prethodnu organizaciju 1 bod

b)  broj institucija uključenih u organizaciju skupa (maksimalan broj bodova po ovom kriteriju: 20 bodova):

* organizator jedna institucija 5 bodova
* organizator dvije ili tri institucije 10 bodova
* organizatori četiri ili pet institucija 15 bodova
* organizatori više od pet institucija 20 bodova

 c) referentnost organizatora naučnog skupa (maksimalan broj bodova po ovom kriteriju: 40 bodova):

* za svaki rad u CC časopisu koji su objavili zaposlenici organizatora skupa u posljednje tri godine po 5 bodova
* za svaki rad u SCI, SSCI i Arts & Humanities CI časopisu koji su objavili zaposlenici organizatora skupa u posljednje tri godine po 2 boda
* za svaki rad u časopisu u ostalim referentnim bazama koji su objavili zaspolenici organizatora skupa u posljednje tri godine po 1 bod

d) nivo organizacije naučnog skupa (maskimalan broj bodova po ovom kriteriju: 15 bodova)

* + - skup sa međunarodnim učešćem 15 bodova
		- skupovi bez međunarodnog učešća 5 bodova

e) referentnost zbornika/časopisa skupa (maksimalan broj bodova po ovom kriteriju: 15 bodova)

* + - objavljivanje zbornika abstrakata sa skupa 2 boda
		- objavljivanje zbornika/časopisa sa skupa 3 boda
		- indeksacija zbornika/časopisa sa skupa u referentnim bazama 10 bodova

(5) Ministarstvo dodjeljuje, u skladu sa finansijskim mogućnostima, podršku organizaciji naučnih skupova isključivo u dijelu koji se odnosi na materijalne troškove pripreme i održavanja naučnih skupova, i to:

1. promotivni materijal, obezbjeđenje prostora za rad naučnog skupa, putni troškovi i sl.
2. objavljivanja radova sa naučnog skupa u zborniku radova/zborniku apstrakata ili odgovarajućem časopisu

(6) Uz popunjeni prijavni obrazac za sufinansiranje naučnih skupova potrebno je priložiti:

1. naziv, obrazloženje, kratak sadržaj i spisak učesnika naučnog skupa;
2. finansijski plan sa potpunom specifikacijom troškova za organizaciju naučnog skupa;
3. iznos sredstava koji se traži od Ministarstva i za koje namjene
4. dokaz o zajedničkom organizovanju naučnog skupa ukoliko je više organizatora uključeno u organizaciju skupa;
5. dokaz o relevantnim publikacijama; (bibliografija i prva strana svakog objavljenog rada)
6. dokaz o obezbjeđenim sredstvima iz drugih izvora finansiranja; (ugovor/sporazum sa privrednim društvom, drugom naučnoistraživačkom organizacijom, ili drugim subjektom, sa jasno navedenim iznosom obezbijeđenih sredstava, izjava o vlastitom finansiranju dijela troškova, potvrda/izjava naučnoistraživačke organizacije o iznosu i namjeni obezbjeđenih sredstava)
7. dokaz o kontinuitetu održavanja naučnog skupa;
8. identifikacioni broj i spesimen potpisa sa brojem žiro računa, odnosno naziv banke i broj žiro računa pravnog lica otvorenog kod banke i filijala.

**X**

1. Za sufinansiranje projekata o okviru programa obezbjeđivanja i održavanja naučnoistraživačke opreme i prostora za naučnoistraživački rad odobravaju se sredstva u iznosu od 200.000,00 KM.
2. Maksimalan iznos traženih i odobrenih sredstava za sufinansiranje po jednom projektu može biti do 50.000,00 KM
3. Uslovi za sufinansiranje troškova za projekte o okviru programa obezbjeđivanja i održavanja naučnoistraživačke opreme i prostora za naučnoistraživački rad su:
4. da je podnosilac projekta upisan u Registar naučnoistraživačkih organizacija zaključno sa danom objave javnog poziva,
5. da je predloženi projekat u funkciji naučnoistraživačkog rada registrovane naučnoistraživačke organizacije,
6. da je dostavljen Izvještaj o namjenskom utrošku sredstava, ukoliko su ranije dodijeljena sredstva,
7. da je obezbijeđeno finansijsko učešće naučno-istraživačke organizacije ili drugih relevantnih subjekata od minimalno 10% od vrijednosti projekta.
8. Ministarstvo neće sufinansirati projekte za koje su u cjelokupnom iznosu obezbijeđena sredstva iz drugih izvora, projekte za koje tražena vrijednost finansiranja od strane Ministarstva prelazi iznos iz stava (2) ovog člana i projekte koji ostvare manje od 50 bodova u skladu sa kriterijima iz stava (5) ovog člana.

(5) Kriteriji za sufinansiranje troškova projekata za program obezbjeđivanja i održavanja naučno-istraživačke opreme i prostora za naučno-istraživački rad i način bodovanja su sljedeći:

a) aktuelnost projekta i povezanost sa strateškim dokumentima iz člana 2. ove Odluke (maksimalan broj bodova po ovom kriteriju: 20 bodova)

* + - na lokalnom nivou 5 bodova
		- na kantonalnom nivou 7 bodova
		- na federalnom nivou 10 bodova
		- na državnom nivou 15 bodova
		- na međunarodnom nivou 20 bodova.

b) kvalitet prijedloga projekta i moguća implementacija (maksimalan broj bodova po ovom kriteriju: 30 bodova)

* pripremljenost i kvalitet predloženog projekta maksimalno 15 bodova
* opis projekta, plan realizacije, očekivani rezultati i ukupna cijena projekta

 maksimalno 15 bodova

c) uticaj i održivost projekta (maksimalan broj bodova po ovom kriteriju: 30 bodova)

* + - postoji dokaz da će očekivani rezultati projekta imati vidljiv uticaj na institucije, ciljne grupe, društvo i slično maksimalno 15 bodova
		- mjere su definisane i planirane tako da obezbijede da će

očekivani rezultati biti dugoročno održivi maksimalno 10 bodova

* + - postoje dokazi o drugim izvorima finansiranja koji će biti korišteni da

se obezbijedi dugoročna održivost projekta maksimalno 5 bodova.

d) referentnost aplikanta u smislu realiziranih projekata iz različitih segmenata naučno-istraživačkog rada (naučno-istraživački projekti, stručni projekti, komercijalni projekti), (maksimalan broj bodova po ovom kriteriju: 20 bodova)

* za svaki realiziran naučnoistraživački projekat po 5 bodova
* za svaki realizirani stručni i komercijalni projekat po 3 boda

(6) Maksimalan broj bodova koje projekat može ostvariti je 100 bodova.

(7) Ministarstvo može sufinansirati projekte koji traju do 12 mjeseci od dana prebacivanja sredstava, s tim da se izvještaj o utrošku dostavlja u posljednjem mjesecu trajanja projekta.

(8) Ministarstvo dodjeljuje, u skladu sa finansijskim mogućnostima, sredstva za sufinansiranje programa obezbjeđivanje i održavanje naučno-istraživačke opreme i prostora za naučno-istraživački rad u dijelu koji se odnosi na sljedeće troškove:

1. troškove nabavke opreme za provođenje istraživanja, računarske opreme, hemikalija i softvera
2. troškove akreditacije i certificiranja laboratorija
3. troškove adaptacije prostora u smislu obezbjeđivanja uvjeta za provođenje naučno-istaživačkog rada.

 (9) Uz popunjen prijavni obrazac za finansiranje/sufinansiranje prijedloga projekta potrebno je priložiti:

1. saglasnost za prijavu projekta od strane nadležne naučnoistraživačke organizacije upisane u Registar
2. potvrdu nadležne naučnoistraživačke organizacije da projekat nije u potpunosti finansiran iz drugih izvora,
3. specifikacija potrebne opreme, sa tačnim nazivom opreme ili dijela opreme za koji se traže finansijska sredstva; vrijednost navedene opreme ili dijela opreme mora biti u skladu sa planiranim sredstvima Ministarstva za ove namjene i ne smije prelaziti vrijednost navedenu u pozivu.
4. u slučaju da je projekat vezan za akreditaciju laboratorija odvojeno prikazati troškove nabavke opreme i hemikalija, od troškova akreditacije (standardi, auditi, interni auditi, umjeravanje uređaja itd.)
5. dokaz o visini finansijskog učešća naučnoistraživačke organizacije ili drugih relevantnih subjekata, sa navedenim iznosom i procentom od ukupne vrijednosti opreme (ugovor/sporazum sa privrednim društvom, drugom naučnoistraživačkom organizacijom, ili drugim subjektom, sa jasno navedenim iznosom obezbijeđenih sredstava, izjava o vlastitom finansiranju dijela troškova, potvrda/izjava naučnoistraživačke organizacije o iznosu i namjeni obezbjeđenih sredstava)
6. ponude isporučilaca hemikalija, ponude za opremu koja se traži, odnosno premjer, specifikaciju i predračun radova ukoliko se radi o adaptaciji prostora za naučno-istraživački rad.
7. identifikacioni broj institucije i spesimen potpisa sa brojem žiro računa, odnosno naziv banke i broj žiro računa pravnog lica kod banke i filijala (za pravna lica fakultet/univerzitet), osim za institucije koje su u sistemu trezorskog poslovanja.

**XI**

 (1) Prijave na javni poziv sa potrebnom dokumentacijom, podnose se Ministarstvu, u roku od 30 dana od dana objavljivanja javnog poziva na veb stranici Vlade Kantona.

(2) Prijava na javni poziv se vrši putem odgovarajućeg prijavnog obrasca, koji se može preuzeti na veb stranici Ministarstva i Vlade Kantona.

(3) Kandidat je uz popunjen prijavni obrazac obavezan dostaviti i dokumentaciju propisanu tačkama III, IV, V, VI, VII, VIII, IX i X, u zavisnosti od toga za koji program se prijavljuje.

(4) Prijave na Javni poziv sa potrebnom dokumentacijom šalju se putem pošte preporučeno ili predavanjem lično na adresu: Ministarstvo obrazovanja i nauke Tuzlanskog kantona, ulica Fra Grge Martića 8, 75 000 Tuzla, sa naznakom da se radi o prijavi na Javni poziv za sufinansiranje programa putem kojih se ostvaruju opći interesi i strateški ciljevi u naučnoistraživačkom radu.

(5) Nepotpune i neblagovremene prijave neće se uzeti u razmatranje.

**MINISTARSTVO OBRAZOVANJA I**

**NAUKE TUZLANSKOG KANTONA**